CELEX: C2005/281/33
Language: sk
Date: 2005-11-12 00:00:00
Title: Vec T-218/02: Rozsudok Súdu prvého stupňa z 29. septembra 2005 – Napoli Buzzanca/Komisia („Úradníci — Pracovné miesto riaditeľa — Postup obsadzovania voľných pracovných miest — Rozhodnutie, ktorým bola odmietnutá kandidatúra — Odôvodnenie“)

12.11.2005   
            
            
               SK
            
            
               Úradný vestník Európskej únie
            
            
               C 281/18
            
         Rozsudok Súdu prvého stupňa z 29. septembra 2005 – Napoli Buzzanca/Komisia
   (Vec T-218/02) (1)
   
   („Úradníci - Pracovné miesto riaditeľa - Postup obsadzovania voľných pracovných miest - Rozhodnutie, ktorým bola odmietnutá kandidatúra - Odôvodnenie“)
   (2005/C 281/33)
   Jazyk konania: francúzština
   Účastníci konania
   
      Žalobkyňa: Daniela Napoli Buzzanca (Brusel, Belgicko) (v zastúpení: G. Vandersanden a L. Levi, advokáti)
   
      Žalovaná: Komisia Európskych spoločenstiev (v zastúpení: J. Currall a V. Joris, splnomocnení zástupcovia)
   Predmet veci
   Návrh na zrušenie rozhodnutí Komisie z 30. januára 2002 vymenovať pani S. do platovej triedy A 2 za riaditeľku na riaditeľstve „Multilaterálne vzťahy a ľudské práva“ generálneho riaditeľstva „Vonkajšie vzťahy“ a neprijať jej kandidatúru na toto pracovné miesto, a takisto návrh na zrušenie konkludentného rozhodnutia Komisie, ktorým bola zamietnutá jej sťažnosť podľa čl. 90 ods. 2 Služobného poriadku úradníkov Európskych spoločenstiev v potrebnom rozsahu, a ďalej návrh, aby bola žalovaná zaviazaná na náhradu škody a úrokov, vyčíslených ku dňu podania žaloby na 23 213,96 eur, s výhradou prípadného zvýšenia, a napokon návrh, aby Súd prvého stupňa nariadil Komisii predložiť jej administratívny spis.
   Výrok rozsudku
   
               1)
            
            
               Rozhodnutia Komisie z 30. januára 2002 o vymenovaní pani S. na miesto, na ktoré sa vzťahovalo oznámenie o voľnom pracovnom mieste COM/156/01 a o odmietnutí kandidatúry žalobkyne na toto pracovné miesto sa zrušujú.
            
         
               2)
            
            
               V zostávajúcej časti sa žaloba zamieta.
            
         
               3)
            
            
               Komisia je povinná nahradiť trovy konania.
            
         
      (1)  Ú. v. ES C 247, 12.10.2002.